“ બેટા સોનું તારા પાપા તને લેવા આવ્યા છે.. હવે તું મોટી થઇ ગઈ છો એની ઈચ્છા છે કે તું ત્યાં જઈને રહે.. અમારે માટે તો તું પારકી થાપણ જ ગણાય ને.. મારી બેનની તું આખરી નિશાની છો દીકરા પણ પ્રથમ હક તો તારા પિતાજીનો જ ગણાય ને!! એ બિચારાની મજબૂરી હતી કે એને એનો વંશ ચલાવવો હતો એટલે ફરીથી પરણ્યા અને એક દીકરાના બાપ પણ બન્યા છે. બેટા હવે તારે એક ભાઈ પણ છે.. જે અત્યારે કોલેજમાં છે બેટા..!! અમારા માટે તો તું સગા દીકરા કરતા વધારે વહાલી છો પણ તારા પિતાજીની ઈચ્છા છે કે સોનાલીના લગ્ન મારે કરવા છે.. એ હક એમનો ગણાય દીકરા” ઝવેરભાઈની આ વાત સાંભળીને અચાનક જ સોનાલીની આંખ ફરી ગઈ..આંખમાં એક અનોખી ચમક જ આવી ગઈ..